	ROMÂNIA
JUDEŢUL TIMIŞ
CONSILIUL LOCAL AL COMUNEI GIARMATA
	


H O T Ă R Â R E A
nr. 188 din 26.06.2019
privind însușirea rapoartelor de evaluare și a documentației de licitație în vederea concesionării  unui număr de 50 de parcele situate în Cartierul Primăverii

CONSILIUL LOCAL al comunei Giarmata, județul Timiș, întrunit în ședința ordinară din data de 26.06.2019:


Având în vedere:
· Expunerea de motive a domnului primar ing. Bunescu Virgil;
· Referatul de specialitate al Compartimentului Patrimoniu;
· prevederile art. 4 al Legii nr. 213/1998 privind bunurile proprietate publică, republicată, 
· prevederile art. 13 alin.(1) din Legea nr 50/1991 privind autorizarea executării lucrarilor de construcții – republicată;

· că a fost îndeplinită procedura reglementată de prevederile Legii nr. 52/2003 privind transparența decizională în administraţia publică;

În temeiul prevederilor art. 36 alin. (2) lit. (b) și ale alin. (4) lit. a), respectiv art. 45 alin. (1) şi art. 115 alin. (1) lit. b) din Legea nr. 215/2001 privind Administrația Publică Locală, modificată, completată și republicată,
H O T Ă R Ă Ș T E :

ART. 1. Se aprobă rapoartele de evaluare întocmite de Bala Florin Cristian - evaluator autorizat EPI, membru titular ANEVAR, conform anexei 1 - centralizator rapoarte de evaluare - parte integrantă din prezenta hotărâre.

ART. 2. Se aprobă concesionarea prin licitație publică cu strigare a unui număr de 50 de parcele de teren situate in intravilanul localitatii Giarmata - PUZ Cartierul Primaverii, proprietatea privată a Comunei Giarmata și administrarea Consiliului Local, potrivit anexei nr. 1 la prezenta hotărâre.

ART.3. Se aprobă Regulamentul de concesionare și Caietul de sarcini conform anexei nr. 2 și 3  la prezenta hotărâre.
ART..4 Anexa 1, anexa 2 și anexa 3 sunt parte integranta din prezenta hotarare. Orice hotarare contrara prezentei hotarari este nula. 
ART. 5. Prezenta hotărâre a fost adoptată cu un număr de  ___ voturi „pentru”, ____ ,,împotrivă”, ___ ,,abțineri”.
ART. 6. Prezenta hotărâre se comunică:

· Instituției Prefectului – Județul Timiș;
· primarului Comunei Giarmata;
· Compartimentului Patrimoniu;
· se va afișa.

